CELEX: C2005/296/31
Language: el
Date: 2005-11-26 00:00:00
Title: Υπόθεση C-364/05: Προσφυγή της Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών, που ασκήθηκε στις  27 Σεπτεμβρίου 2005

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/17
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών, που ασκήθηκε στις 27 Σεπτεμβρίου 2005
   (Υπόθεση C-364/05)
   (2005/C 296/31)
   Γλώσσα διαδικασίας: η ολλανδική
   Η Επιτροπή των Ευρωπαϊκών Κοινοτήτων, εκπροσωπούμενη από τον Michel van Beek, άσκησε ενώπιον του Δικαστηρίου των Ευρωπαϊκών Κοινοτήτων, στις 27 Σεπτεμβρίου 2005, προσφυγή κατά του Βασιλείου των Κάτω Χωρών.
   Η προσφεύγουσα ζητεί από το Δικαστήριο:
   
               —
            
            
               Να αναγνωρίσει ότι το Βασίλειο των Κάτω Χωρών,
               μη θεσπίζοντας τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2001/20/ΕΚ (1) του Ευρωπαϊκού Κοινοβουλίου και του Συμβουλίου, της 4ης Απριλίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά την εφαρμογή ορθής κλινικής πρακτικής κατά τις κλινικές δοκιμές φαρμάκων προοριζομένων για τον άνθρωπο,
               μη θεσπίζοντας τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2003/94/ΕΚ (2) της Επιτροπής, της 8ης Οκτωβρίου 2003, περί θεσπίσεως των αρχών και των κατευθυντήριων γραμμών ορθής παρασκευαστικής πρακτικής όσον αφορά τα φάρμακα που προορίζονται για τον άνθρωπο και για τα δοκιμαζόμενα φάρμακα που προορίζονται για τον άνθρωπο,
               ή, τουλάχιστον, μη ενημερώνοντας την Επιτροπή για τις διατάξεις κατ' αυτές τις οδηγίες,
               παρέβη τις υποχρεώσεις που υπέχει από τις εν λόγω οδηγίες.
            
         
               —
            
            
               Να καταδικάσει το Βασίλειο των Κάτω Χωρών στα δικαστικά έξοδα.
            
         Λόγοι της προσφυγής και κύρια επιχειρήματα:
   Tο άρθρο 22, παράγραφος 1, της οδηγίας 2001/20 ορίζει ότι τα κράτη μέλη θεσπίζουν και δημοσιεύουν, πριν από την 1η Μαΐου 2003, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την οδηγία και ότι ενημερώνουν την Επιτροπή σχετικά. Όσον αφορά την οδηγία 2003/94, το άρθρο 17 ορίζει ότι η ημερομηνία αυτή είναι η 30ή Απριλίου 2004.
   
      (1)  ΕΕ L 121, σ. 34.
   
      (2)  ΕΕ L 262, σ. 22.